Document ID: 32005R0776

KOMMISSIONENS FORORDNING (EF) Nr. 776/2005
af 19. maj 2005
om tilpasning af fiskekvoter for 2005 i henhold til Rådets forordning (EF) nr. 847/96 om supplerende betingelser for forvaltningen af TAC og kvoter fra år til år
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 23, stk. 4,
under henvisning til Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (2), særlig artikel 3, stk. 3, artikel 4, stk. 2, og artikel 5, og
ud fra følgende betragtninger:
(1)
Rådets forordning (EF) nr. 2340/2002 af 16. december 2002 om fastsættelse af fiskerimulighederne for dybhavsbestande for 2003-2004 (3) og Rådets forordning (EF) nr. 2287/2003 af 19. december 2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (4) fastsætter, hvilke bestande foranstaltningerne i forordning (EF) nr. 847/96 kan gælde for.
(2)
Rådets forordning (EF) nr. 2270/2004 (5) og Rådets forordning (EF) nr. 27/2005 af 22. december 2004 om fastsættelse for 2005 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (6) fastsætter kvoter for visse bestande for 2005.
(3)
Nogle medlemsstater har i henhold til forordning (EF) nr. 847/96 anmodet om, at en del af deres kvoter overføres til det følgende år. De mængder, der er tilbageholdt inden for de grænser, som er fastsat i forordningen, bør lægges til kvoten for 2005.
(4)
I henhold til forordning (EF) nr. 847/96 bør medlemsstaternes kvoter for 2005 nedsættes med en mængde, der svarer til overskridelsen af de tilladte landinger. Ved nedsættelserne bør der også tages hensyn til de særlige bestemmelser, der gælder for bestande, som sorterer under regionale fiskeriorganisationer
(5)
Ved overskridelse i 2004 af de tilladte landinger af visse bestande, som er nævnt i forordning (EF) nr. 2270/2004 og (EF) nr. 2287/2003, skal der ifølge forordning (EF) nr. 847/96 også foretages vejede nedsættelser af medlemsstaternes kvoter for 2005.
(6)
Nogle medlemsstater har i henhold til forordning (EF) nr. 847/96 bedt om tilladelse til at lande supplerende mængder fisk af visse bestande. De mængder, der overskrider de tilladte landinger, bør dog fratrækkes deres kvoter for 2005.
(7)
Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
Kvoterne i forordning (EF) nr. 2270/2004 og (EF) nr. 27/2005 forhøjes som vist i bilag I eller nedsættes som vist i bilag II.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. maj 2005.

Labels: 18
6